b'\n_START_ARTICLE_\nEi-yhteismaan ongelma\n_START_PARAGRAPH_\nEi-yhteismaan ongelma on Michael Hellerin kehitt\xc3\xa4m\xc3\xa4 uudissana, jolla kuvataan koordinoinnin hajoamista tilanteessa, jossa useat yksitt\xc3\xa4iset oikeudenomistajat turhautuvat yhteis\xc3\xb6n kannalta edullisen lopputuloksen tavoitteluun. Termi kuvaa yhteismaan ongelmana tunnettua ongelmaa._NEWLINE_Heller k\xc3\xa4ytti termi\xc3\xa4 ensimm\xc3\xa4isen kerran vuonna 1998 ja h\xc3\xa4n kirjoitti aiheesta kirjan vuonna 2008.\n_START_SECTION_\nKlassinen esimerkki\n_START_PARAGRAPH_\nHarvard Law Review -lehdess\xc3\xa4 vuonna 1998 Heller huomautti, ett\xc3\xa4 Neuvostoliiton hajoamisen j\xc3\xa4lkeen useissa it\xc3\xa4-Euroopan maissa oli runsaasti kioskeja, mutta samaan aikaan my\xc3\xb6s runsaasti tyhji\xc3\xa4 myym\xc3\xa4l\xc3\xa4tiloja. Tutkiessaan asiaa h\xc3\xa4n tuli siihen lopputulokseen, ett\xc3\xa4 myym\xc3\xa4l\xc3\xa4tilat olivat useiden eri osapuolten hallussa ja aloittavan yritt\xc3\xa4j\xc3\xa4n oli hankalaa tai jopa l\xc3\xa4hes mahdotonta saada k\xc3\xa4ytt\xc3\xb6\xc3\xb6ns\xc3\xa4 myym\xc3\xa4l\xc3\xa4tila. Vaikka kaikki tilojen omistajat menettiv\xc3\xa4t rahaa tilojen ollessa tyhjill\xc3\xa4\xc3\xa4n ja samaan aikaan tiloille oli runsaasti kysynt\xc3\xa4\xc3\xa4, esti omistajien v\xc3\xa4linen kilpailu tilojen tehokkaan hy\xc3\xb6dynt\xc3\xa4misen.'